cyanic-selkie/wikianc huggingface dataset:
Πολωτικό φίλτρο (φωτογραφία)
Λειτουργία
Τα πολωτικά φίλτρα είναι βασικά φίλτρα στην ψηφιακή φωτογραφία. Τα πλεονεκτήματα των πολωτικών φίλτρων δεν έχουν επηρεαστεί με την εξέλιξη της ψηφιακής φωτογραφίας και των λογισμικών επεξεργασίας εικόνας. Τα σύγχρονα λογισμικά επεξεργασίας εικόνας μπορούν να προσομοιώσουν πολλά είδη φίλτρων που χρησιμοποιούνται στην κλασική φωτογραφία με φιλμ. Όμως το πολωτικό φίλτρο αποτελεί εξαίρεση γιατί δεν μπορεί να προσομοιωθεί με λογισμικό αφού η αποθηκευμένη φωτογραφία δεν έχει καταγεγραμμένες πληροφορίες για τον βαθμό πόλωσης του φωτός κατά την ώρα της λήψης. Το αποτέλεσμα του φίλτρου πόλωσης κατά την λήψη της φωτογραφίας δεν μπορεί να προσομοιωθεί - αναπαραχθεί με λογισμικό, έτσι το φίλτρο αυτό είναι βασικό στην ψηφιακή φωτογραφία.
Παραδείγματα
Στην έγχρωμη φωτογραφία το πολωτικό φίλτρο χρησιμοποιείται συχνά για την πόλωση του χρώματος του ουρανού ή της θάλασσας σε ηλιόλουστα τοπία ενώ στην ασπρόμαυρη φωτογραφία χρησιμοποιείται για την εξάλειψη των αντανακλάσεων.
Παραπομπές
Κατηγορία:Φωτογραφικός εξοπλισμός
No name
Οι No name ήταν ένα ποπ συγκρότημα από το Μαυροβούνιο. Εκπροσώπησαν τη Σερβία και το Μαυροβούνιο στη Eurovision του 2005 κατακτώντας την 7η θέση με το τραγούδι Zauvijek moja (=για πάντα δική μου). Το συγκρότημα δημιουργήθηκε το 2003 και διαλύθηκε το 2008.
Κατηγορία:Μαυροβούνια μουσικά συγκροτήματα Κατηγορία:Συμμετέχοντες στη Eurovision
Αυτοδιοικούμενη Ζώνη Πα Λαούνγκ
Η αυτοδιοικούμενη ζώνη Πα Λαούνγκ (Βιρμανικά: ပလောင် ကိုယ်ပိုင်အုပ်ချုပ်ခွင့်ရ ဒေသ) είναι  αυτοδιοικούμενη ζώνη που αποτελείται από δύο δήμους στην πολιτεία Σαν:
Δημιουργία
Δημιουργήθηκε ως ξεχωριστά διοικούμενη μονάδα από το Σύνταγμα του 2008. Το επίσημο όνομά της ανακοινώθηκε με διάταγμα στις 20 Αυγούστου 2010. Η ζώνη προορίζεται να αυτοδιοικείται από τους Παλαούνγκ. Πρωτεύουσά της είναι η πόλη Ναμχσάν.
Παραπομπές
Κατηγορία:Διοικητικές διαιρέσεις της Μιανμάρ
Επίθεση στη Λωρίδα της Γάζας (2008-2009)
thumb|300px|right|Η περιοχή της σύρραξης
Ο όρος Επίθεση στη Λωρίδα της Γάζας (2008-2009) αναφέρεται στην επίθεση του Ισραήλ κατά της Λωρίδας της Γάζας, που ξεκίνησε στις 27 Δεκεμβρίου του 2008 στις 11:30 π.μ. (ώρα Ισραήλ) όταν το Ισραήλ πραγματοποίησε ρίψεις πυραύλων και όλμων σε μια σειρά χτυπημάτων από αέρος, με το κωδικό όνομα Επιχείρηση Συμπαγές Μολύβι (ή Βαρύ Μολύβι) (Εβραϊκά : מבצע עופרת יצוקה), εναντίον στόχων της Λωρίδας της Γάζας. Ο συνεχιζόμενος βομβαρδισμός ακολουθήθηκε μετά τις 3 Ιανουαρίου 2009 από χερσαίες επιχειρήσεις. Η τελευταία εξαμηνιαία εκεχειρία μεταξύ της Χαμάς και του Ισραήλ έληξε στις 19 Δεκεμβρίου του 2008, με το τέλος της οποίας προβλέπονταν η άρση του 18μηνου αποκλεισμού. Η εκεχειρία δεν ανανεώθηκε, με τη Χαμάς να κατηγορεί το Ισραήλ για το συνεχιζόμενο αποκλεισμό της Λωρίδας της Γάζας. Το Ισραήλ, αποφεύγοντας ν΄ αναφερθεί στην άρση του αποκλεισμού, δήλωσε πως στόχος της επιχείρησης είναι να καταστείλει τη δυνατότητα της Χαμάς να εκτοξεύει ρουκέτες στο Ισραήλ. Κατά το πρώτο απόγευμα της επίθεσης αναφέρθηκε πως ένα μόνο πολεμικό αεροσκάφος των Ισραηλινών έριξε περίπου 100 τόνους εκρηκτικών. Σύμφωνα με τα ισραηλινά μέσα ενημέρωσης, το Ισραήλ βομβάρδισε σχεδόν 100 στόχους ασφαλείας, που κατά το ίδιο διαχειριζόταν η Χαμάς, συμπεριλαμβανομένων αστυνομικών τμημάτων, φυλακών και διοικητικών υποδομών, μέσα στα πρώτα τέσσερα λεπτά του πρώτου κύματος επιθέσεων. Χτυπήθηκαν στόχοι σε όλες τις κεντρικές πόλεις της Λωρίδας της Γάζας, συμπεριλαμβανομένης της πόλης τής Γάζας και του Μπασΐτ Χανούν στα βόρεια, της Χαν Γιουνίς και της Ράφα στον Νότο.
Το «Παλαιστινιακό Κέντρο για τα Ανθρώπινα Δικαιώματα» εξέδωσε μια αναθεωρημένη έκθεση των απωλειών στις 12 Μαρτίου για τους «τελικούς» αριθμούς των θυμάτων, με βάση τον οποίο η 22ήμερη επιδρομή στοίχισε τη ζωή σε 1.417 ανθρώπους από τους οποίους οι 926 ήταν άμαχοι, οι 255 αστυνομικοί και οι 236 μαχητές.
Υπόβαθρο
Η ανακωχή ανάμεσα στο Ισραήλ και τη Χαμάς στη Λωρίδα της Γάζας έληξε στις 19 Δεκεμβρίου με μονομερή παραβίαση του Ισραήλ σύμφωνα με την έγκυρη και ιστορική εφημερίδα του Ισραήλ Χα Αρέτζ. Στις 13 Δεκεμβρίου, για προπαγανδιστικούς λόγους το Ισραήλ ανακοίνωσε ότι είχε την πρόθεση να την ανανεώσει εάν η Χαμάς δεχόταν τους όρους του, έχοντας σαφώς προετοιμαστεί μια επιθετική ενέργεια. Στις 20 Δεκεμβρίου, η Χαμάς ανακοίνωσε επίσημα το τέλος της ανακωχής, συνεχίζοντας επιχειρήσεις στο δυτικό Νεγκέβ. Στις 22 Δεκεμβρίου, ο ισραηλινός στρατός σκότωσε τρεις Παλαιστίνιους μαχητές που επιχείρησαν να τοποθετήσουν εκρηκτικά στη Λωρίδα της Γάζας. Η Χαμάς συνέχισε τις επιθέσεις με ρουκέτες και όλμους και το Ισραήλ άρχισε την κινητοποίηση των στρατευμάτων του.
Ο βομβαρδισμός
Χρησιμοποιώντας μαχητικά καταδιωκτικά F-16 σε ρόλο βομβαρδιστικών, το Ισραήλ εξαπέλυσε αεροπορικές επιθέσεις στη Γάζα σκοτώνοντας τουλάχιστον 312 άτομα, και τραυματίζοντας άλλα 1.500 ως απάντηση για τη ρίψη αυτοσχέδιων πυραύλων στο νότιο Ισραήλ τις ημέρες μετά τη λήξη της ανακωχής. Σύμφωνα με αξιωματούχους της Χαμάς, περίπου 140 από τους νεκρούς ήταν μαχητές της Χαμάς, ενώ μεταξύ τους βρίσκονταν ο αρχηγός της αστυνομίας Ταουφίκ Γιάμπερ και ο επικεφαλής της μονάδας ασφαλείας της Χαμάς. Τουλάχιστον 60 αεροσκάφη επιτέθηκαν σε φυλάκια και εγκαταστάσεις εκπαίδευσης της Χαμάς, καθώς και σε αποθήκες πυρομαχικών και όπλων, ρίχνοντας περισσότερους από 100 τόνους βομβών.
Οι μαχητές της Χαμάς εκτόξευσαν 70 ρουκέτες τύπου Κασάμ και πυροδότησαν όλμους ως απάντηση για την αεροπορική επίθεση. Μία εξ αυτών έπληξε την πόλη Νέτιβοτ στο νότιο Ισραήλ, σκοτώνοντας τέσσερις Ισραηλινούς και τραυματίζοντας 6 άτομα.
Το ιστορικό της επίθεσης
Την εξάμηνη εκεχειρία παραβίασε μονομερώς το Ισραήλ σύμφωνα με την έγκυρη και ιστορική εφημερίδα του Ισραήλ Χα Αρέτζ, ανατινάζοντας ένα τούνελ και «ζητώντας την ίδια στιγμή από την Αίγυπτο να αποτρέψει την Χαμάς από επιθέσεις». Εξαιτίας αυτής της επίθεσης η Χαμάς στις 19 Δεκεμβρίου του 2008 ανακοίνωσε ότι δε θα επιδιώξει την ανανέωση της εξάμηνης εκεχειρίας που είχε συμφωνηθεί με το Ισραήλ μετά από μεσολάβηση της Αιγύπτου και είχε λήξει επίσημα τα ξημερώματα της ίδιας ημέρας.
Μετά τη λήξη της εκεχειρίας μεταξύ Ισραήλ και Παλαιστίνης, δύο ρουκέτες εκτοξεύθηκαν από Παλαιστίνιους προς το Ισραήλ. Στη συνέχεια το ισραηλινό κράτος επιτέθηκε με πυραύλους κατά της Λωρίδας της Γάζας, σκορπίζοντας αδιακρίτως τον θάνατο, καθώς ανάμεσα στα θύματα της επίθεσης παραδίδονται παιδιά, που έφευγαν από τα σχολεία τους επειδή είχε τελειώσει το μάθημα, πιστοί σε τέμενος, άνθρωποι που μάζευαν πτώματα και ανύποπτοι περαστικοί. Οι συνεχείς βομβαρδισμοί έχουν προς το παρόν ως αποτέλεσμα πάνω από 275 θανάτους και υπερδιπλάσιους τραυματίες. Σύμφωνα με δήλωση του ισραηλινού υπουργού Άμυνας Εχούντ Μπάρακ στο πρακτορείο Ρόιτερς «''Η επιχείρηση θα συνεχιστεί και θα διευρυνθεί όσο απαιτείται και ανάλογα με τις εκτιμήσεις των διοικητών. Αντιμετωπίζουμε μια περίοδο που δεν είναι ούτε απλή, ούτε εύκολη''»
Παραδίδεται έντονα πως αντίθετα με τους ισραηλινούς ισχυρισμούς η μαζική αεροπορική επίθεση εναντίον της λωρίδας της Γάζας δεν υπήρξε αντίποινο για την εκτόξευση των δύο ρουκετών, ή άλλων ομοίων που έχουν εκτοξευθεί τον τελευταίο καιρό αλλά για «"κυνικό" πολιτικό υπολογισμό υπαγορευόμενο από τις εσωτερικές πολιτικές εξελίξεις στο Ισραήλ και την επερχόμενη ανάληψη της προεδρίας των ΗΠΑ από τον Μπάρακ Ομπάμα». Η Ε.Ε. τηρώντας μεροληπτική στάση βάσει του δόγματος αναβάθμισης τής σχέσης τής Ε.Ε. με το Ισραήλ που επιβλήθηκε επί προεδρίας Νικολά Σαρκοζί δε συνομιλεί με τη Χαμάς, ενθαρρύνοντας τις ακροδεξιές τάσεις της πολιτικής συγκρότησης του Ισραήλ.
Οι νεκροί κατά την 4η ημέρα της επιχείρησης έφθασαν τους 360 και οι τραυματίες τους 1.690, ενώ η αποστολή ανθρωπιστικής βοήθειας παρέμεινε δυσχερές καθήκον. Επίσης, σκάφος του ισραηλινού πολεμικού ναυτικού εμβόλισε το πλοιάριο Dignity που μετέφερε ανθρωπιστική βοήθεια στη Γάζα.
Κατά την 5η ημέρα η Ε.Ε. πρότεινε σχέδιο 48ωρης κατάπαυσης του πυρός, που δεν έγινε δεκτό από την ισραηλινή πλευρά ως μη ρεαλιστικό. Την απόφαση έλαβε το υπουργικό συμβούλιο της χώρας, που συνεδρίασε το πρωί της Τετάρτης με τη συμμετοχή της τριάδας που εξαπέλυσε και την επίθεση, δηλαδή του υπουργού άμυνας Εχούντ Μπαράκ, της υπουργού Εξωτερικών Τζίπι Λίβνι και του πρωθυπουργού Εχούντ Ολμέρτ. Σε επιφυλακή βρέθηκαν περίπου 2.500 στρατιώτες για το ενδεχόμενο έναρξης των χερσαίων επιχειρήσεων.
Ξημερώματα της Πρωτοχρονιάς τουλάχιστον 4 Παλαιστίνιοι έχασαν τη ζωή τους και 40 τραυματίστηκαν στην Παλαιστίνη, ανεβάζοντας τα θύματα των ισραηλινών επιθέσεων στα 400, εκ των οποίων 180 άμαχοι και περίπου 2.000 τραυματίες. Η συνεδρίαση του Συμβουλίου Ασφαλείας του ΟΗΕ για τη Γάζα απέρριψε σχέδιο ψηφίσματος που πρότεινε η Λιβύη, ως «μεροληπτικό».
Έως της 3ης Ιανουαρίου οι βομβαρδισμοί συνεχίστηκαν σε πολλά σημεία της Λωρίδας της Γάζας. Οι ιατρικές πηγές και αυτόπτες μάρτυρες ανέφεραν ότι σκοτώθηκε 1 και τραυματίστηκαν 4. Στο αεροδρόμιο της Ράφα επιτέθηκαν με πυραύλους ισραηλινά αεροσκάφη F16 τραυματίζοντας σοβαρά έναν Παλαιστίνιο. Πλην των συνεχιζόμενων αεροπορικών επιθέσεων, το πυροβολικό του Ισραήλ σφυροκόπησε τη Λωρίδα της Γάζας, ανοίγοντας πυρ κατά μήκος των ανατολικών συνόρων της. Σύμφωνα με το έως τότε απολογισμό, από την έναρξη των αεροπορικών επιδρομών σκοτώθηκαν συνολικά 442 Παλαιστίνιοι, ανάμεσά τους 75 παιδιά και 21 γυναίκες. Σε χιλιάδες προσμετρήθηκαν οι τραυματίες.
Κατά τις 20:30 της 3ης Ιανουαρίου 2009 ξεκίνησε η αναμενόμενη χερσαία επιχείρηση κατά της Λωρίδας της Γάζας, η οποία υποστηρίχθηκε με δεκάδες χιλιάδες άνδρες, αλλά και ισχυρή δύναμη τεθωρακισμένων «Στόχος είναι η καταστροφή της υποδομής της Χαμάς στην περιοχή των επιχειρήσεων. Θα καταλάβουμε ορισμένες περιοχές εκτόξευσης (πυραύλων) που χρησιμοποιεί η Χαμάς», ανέφερε η ταγματάρχης Αβιτάλ Λίμποβιτς, επιβεβαιώνοντας τη χερσαία επιχείρηση.
Κατά την 4η Ιανουαρίου μάχες έλαβαν χώρα ανάμεσα στον ισραηλινό στρατό και τη στρατιωτική δύναμη της Χαμάς στους καταυλισμούς Τζαμπαλίγια, Μπεΐτ Λάχια και Μπεΐτ Χανούν, στο βόρειο τμήμα της Λωρίδας της Γάζας. Επί του παρόντος 40 Παλαιστίνιοι έχασαν τη ζωή τους, μεταξύ των οποίων 22 άμαχοι, ενώ τραυματίστηκαν περισσότεροι από 200. Επιβεβαιώθηκε από επίσημες ισραηλινές πηγές ο θάνατος (1) ενός ισραηλινού στρατιώτη. Κατά τις απογευματινές ώρες ο Σιμόν Πέρες, πρόεδρος του Ισραήλ απέρριψε οποιαδήποτε πιθανότητα εκεχειρίας, δηλώνοντας σε συνέντευξη του στο ABC: «''Δεν αποσκοπούμε στο να θέσουμε υπό καθεστώς κατοχής τη Λωρίδα της Γάζας, ούτε στο να συντρίψουμε τη Χαμάς. Στόχος μας είναι να εξαλείψουμε την τρομοκρατία. Η Χαμάς χρειάζεται ένα μάθημα κι αυτή την περίοδο το παίρνει''». Η δήλωση-απάντηση ουσιαστικά στην έκκληση του Γκόρντον Μπράουν για άμεση κατάπαυση του πυρός και το άδειασμα της Τσεχικής προεδρίας της Ε.Ε. υπέδειξε ότι το πεδίο και ο χρόνος των επιχειρήσεων ήταν προκαθορισμένος και άμεσα συνδεδεμένος με τις επικείμενες εκλογές του Ισραήλ.
Κατά την 5η Ιανουαρίου συνεχίστηκαν οι συγκρούσεις ανάμεσα στον ισραηλινό στρατό και τη στρατιωτική δύναμη της Χαμάς. Η ισραηλινή πολεμική αεροπορία συνέχισε να επιτίθεται κατά 130 στόχων σε όλη τη διάρκεια της νύκτας στη Λωρίδα της Γάζας. Παράπλευρες απώλειες καταγράφηκαν σε βομβαρδισμούς σπιτιών αμάχων. Πέντε μικρά παιδιά σκοτώθηκαν στη Γάζα, τρία από οβίδα άρματος μάχης και τα άλλα στον προσφυγικό καταυλισμό Σάτι. Σε άλλο καταυλισμό από βόμβες των Ισραηλινών σκοτώθηκαν τα μέλη μίας οικογένειας. Συνολικά από το πρωί σκοτώθηκαν δώδεκα άτομα. Στις πρώτες απογευματινές ώρες οι μαχητές της Χαμάς εκτόξευσαν 27 ρουκέτες κατά του Ισραήλ. Σύμφωνα με ανακοίνωση του ΟΗΕ, η χερσαία επίθεση επιδείνωσε την προ μακρού υφιστάμενη ανθρωπιστική κρίση στην περιοχή.
Σε διπλωματικό επίπεδο την ικανοποίησή της εξέφρασε η ηγεσία του Ισραήλ για τις αντιδράσεις των ξένων κρατών, ωθούμενη από τη στάση των ΗΠΑ αλλά και της τσεχικής προεδρίας της Ε.Ε.
Κατά την 6η Ιανουαρίου συνεχίστηκε το σφυροκόπημα των Ισραηλινών στη Λωρίδα της Γάζας. Περίπου 40 Παλαιστίνιοι, ανάμεσά τους και πολλά παιδιά, σκοτώθηκαν από ισραηλινά πυρά εναντίον σχολείου που λειτουργεί υπό την αιγίδα του ΟΗΕ, σύμφωνα με νοσοκομειακές πηγές, ενώ φέρεται ότι τραυματίσθηκαν άλλοι 55. Οι Ισραηλινοί ισχυρίζονται ότι απάντησαν σε πυρά που προέρχονταν από το σχολείο.
Κατά την 7η Ιανουαρίου ανακοινώθηκε διακοπή των βομβαρδισμών της Λωρίδας της Γάζας επί τρεις ώρες καθημερινά από το Ισραήλ. Στην πραγματικότητα πέντε σπίτια στη Γάζα χτυπήθηκαν από αεροπορικές δυνάμεις του Ισραήλ μόλις δέκα λεπτά μετά την έναρξη της τρίωρης παύσης των εχθροπραξιών, ενώ οι Ταξιαρχίες Ιζ ελ-Ντιν και αλ-Κάσαμ απάντησαν με ένα πύραυλο και δύο όλμους τριάντα λεπτά από την έναρξη της παύσης. Επίσημα ανακοινώθηκαν 680 νεκροί Παλαιστίνιοι και 3.075 τραυματίες χωρίς να συνυπολογίζονται οι νεκροί που κείνται ακόμη στους δρόμους και όσοι σκοτώθηκαν από καταρρεύσεις βομβαρδισμένων κτηρίων. Σύμφωνα με τον εκπρόσωπο της υπηρεσίας UNRWA, υπηρεσίας αρωγής του ΟΗΕ Κρις Γκάνες δε βρίσκονταν ένοπλοι ή στρατιώτες στο σχολείο που υπέστη επίθεση των ισραηλινών δυνάμεων. Ο Κρις Γκάνες δήλωσε πως: «''Ύστερα από μια προκαταρκτική έρευνα, είμαστε κατά 99,9% βέβαιοι ότι στο σχολείο δεν βρίσκονταν ούτε ένοπλοι, ούτε εκδηλώθηκαν στρατιωτικές ενέργειες μέσα από αυτό. Ζητούμε τη διεξαγωγή ανεξάρτητης έρευνας. Εάν έχει παραβιαστεί το δίκαιο του πολέμου, οι υπεύθυνοι θα πρέπει να προσαχθούν ενώπιον της δικαιοσύνη''».
Στις 8 Ιανουαρίου του 2008 εκτιμήθηκαν σε 707 οι ταυτοποιημένοι νεκροί και 3.100 οι τραυματίες σύμφωνα ιατρικές πληροφορίες. Σε επίπεδο εχθροπραξιών το Ισραήλ εντείνει τις επιχειρήσεις του με άρματα μάχης και ελικόπτερα προς τη Χαν Γιουνίς και αεροπορικές επιχειρήσεις κατά της Ράφας. Επίσης, σύμφωνα με ανακοίνωση του ΟΗΕ φάλαγγα φορτηγών με ανθρωπιστική βοήθεια δέχθηκε ισραηλινή επίθεση κατά την οποία σκοτώθηκε ο οδηγός ενός φορτηγού. Το γεγονός είχε αρνητικές συνέπειες για τις ανθρωπιστικές οργανώσεις του ΟΗΕ που αναστέλλουν τη δράση τους εξαιτίας του κινδύνου που παράγουν οι διαρκείς επιθέσεις του ισραηλινού στρατού. Με κείμενο ασυνήθιστα σκληρό για την ουδετερότητα που τηρεί συνήθως, ο Ερυθρός Σταυρός κατηγορεί το Ισραήλ για «σοκαριστικές», συνθήκες στη Λωρίδα της Γάζας.
Σύμφωνα με την υπηρεσία του ΟΗΕ για τον συντονισμό της ανθρωπιστικής βοήθειας (OCHA), στις 4 Ιανουαρίου Ισραηλινοί στρατιώτες έκλεισαν 110 αμάχους σε ένα κτήριο στη συνοικία Ζαϊτούν και τους διέταξαν να παραμείνουν εκεί, υποτίθεται για την ασφάλειά τους. Την επόμενη μέρα πυρά πυροβολικού έπληξαν το κτήριο επανειλημμένα, σκοτώνοντας 30 άτομα.
Στα τέλη του πρώτου μισού του Ιανουαρίου, η επιχείρηση του ισραηλινού στρατού εισήλθε στην τρίτη της φάση, που προβλέπει προέλαση στρατευμάτων για τον εντοπισμό ενόπλων στις κυριότερες πόλεις και καταυλισμούς της Λωρίδας της Γάζας. Στις 11 Ιανουαρίου του 2009 ο ισραηλινός στρατός ανακοίνωσε ότι ομάδες εφέδρων τοποθετήθηκαν στη Γάζα. Η κυβέρνηση Ολμέρτ ανακοίνωσε τη συνέχιση των επιχειρήσεων. Την ίδια περίοδο οι νεκροί Παλαιστίνιοι είχαν ξεπεράσει τους 900 από την έναρξη των επιχειρήσεων και οι τραυματίες τους 3.620. Στις 17 Ιανουαρίου το Ισραήλ ανακοίνωσε μονομερή εκεχειρία. Η κατάπαυση του πυρός ξεκινά από τα μεσάνυχτα της 17 προς 18 Ιανουαρίου τοπική ώρα, ωστόσο η Χαμάς την απέρριψε λόγω της παραμονής των ισραηλινών δυνάμεων στα παλαιστινιακά εδάφη.
Ανθρωπιστική βοήθεια
Από την αρχή της χερσαίας εισβολής στη Γάζα, οι Γιατροί του Κόσμου (Medecins du Monde) απηύθυναν έκκληση προς έστω προσωρινή κατάπαυση του πυρός και άνοιγμα των συνόρων, με σκοπό τη μεταφορά ανθρωπιστικής βοήθειας. Αρκετοί ήταν οι οργανισμοί τοπικής αυτοδιοίκησης που ανταποκρίθηκαν στις εκκλήσεις των ανθρωπιστών για τη συλλογή υλικού προς αποστολή.
Διεθνείς αντιδράσεις
thumb|450px|right|Με μπλε χρώμα οι χώρες που δήλωσαν πως υποστηρίζουν πλήρως τις ενέργειες του Ισραήλ thumb|200px|right|Αντιπολεμική διαδήλωση για τους βομβαρδισμούς
Εξωτερικοί σύνδεσμοι
Κατηγορία:Ιστορία του Ισραήλ Κατηγορία:Πόλεμοι Κατηγορία:Παλαιστίνη
Ρίγκελ
Ρίγκελ είναι το ιδιαίτερο όνομα του φωτεινότερου αστέρα στον αστερισμό Ωρίωνα, τoυ β Ωρίωνος (beta Orionis, β Ori), που βρίσκεται στα νοτιοδυτικά του αστερισμού. Διακρίνεται εύκολα από την Ελλάδα με γυμνό μάτι τις νύχτες του χειμώνα. Είναι ο έβδομος φωτεινότερος απλανής αστέρας στον γήινο ουρανό.
Ονομασίες και Ιστορία
Το όνομα αυτό (διεθνώς Rigel) προέρχεται από την αραβική φράση Rijl Jauzah al Yusra, που σημαίνει «το αριστερό πόδι του κεντρικού» ή του γίγαντα, όπως ονόμαζαν τον Ωρίωνα. Το Rigel πρωτοεμφανίζεται στους Αλφόνσειους Πίνακες του 1521: ''«Lucida que est in pede sinistro. Et est communis ei et aquae: et dicitur Algebar nominatur etiam Rigel»''. Το Algebar, όπως και η παραφθορά του, Elgebar, απαντάται και μεταγενέστερα ως ποιητική ονομασία. Τα αναφερόμενα «νερά» είναι σε σχέση με τον παρακείμενο αστερισμό Ηριδανό, τον ουράνιο ποταμό.
Ο Riccioli παραθέτει το όνομα Regel, ο Schickard το Riglon και ο Chilmead το Rigel Algeuze και το Algibbar.
Ο Αλ Σούφι δίνει το παλαιότερα δημοφιλές αραβικό όνομα Rai al Jauzah, δηλαδή «ο καμηλιέρης του Jauzah», του οποίου οι καμήλες ήταν οι αστέρες α, γ, δ και κ Ωρίωνος. Επίσης, το Al Najid, «ο Κατακτητής», που όμως χαρακτήριζε και τους α και γ.
Στους Νορμανδούς ο Ρίγκελ σημείωνε το ένα από τα μεγάλα δάχτυλα των ποδιών του Orwandil, ενώ το άλλο είχε αποσπασθεί από τον θεό Θωρ όταν είχε νεκρωθεί από κρυοπάγημα και είχε εκτοξευθεί στον βόρειο ουρανό (είναι ο Αλκόρ της Μεγάλης Άρκτου)
Οι αστρολόγοι ισχυρίζονταν ότι μεγαλεία και τιμές περίμεναν όσους γεννιόνταν κάτω από την επίδρασή του.
Αστρονομικά και αστροφυσικά δεδομένα
Η επιφανειακή θερμοκρασία του Ρίγκελ είναι 11.000 K, ενω η μάζα του εκτιμάται ότι είναι 17 φορές μεγαλύτερη της μάζας του Ήλιου και η διάμετρός του 70 φορές μεγαλύτερη, επομένως ο όγκος του είναι 340 χιλιάδες φορές μεγαλύτερος από τον όγκο του Ήλιου. Το απόλυτο μέγεθος του Ρίγκελ είναι –6,7, που αντιστοιχεί σε βολομετρική λαμπρότητα 66 χιλιάδες φορές μεγαλύτερη από εκείνη του Ήλιου.
Επειδή είναι τόσο λαμπρός αστέρας και η περιοχή του έχει μεγάλες ποσότητες διαστρικής ύλης, ο Ρίγκελ φωτίζει αρκετά νέφη σκόνης στη γειτονιά του, δημιουργώντας έτσι νεφελώματα ανακλάσεως. Το πιο αξιοσημείωτο από αυτά είναι το IC 2118, γνωστό με το χαρακτηριστικό όνομα «Κεφάλι της Μάγισσας».
Ο Ρίγκελ απομακρύνεται από εμάς με ταχύτητα 20,7 χιλιόμετρα ανά δευτερόλεπτο (74.500 χιλιόμετρα την ώρα). Εξαιτίας της μεγάλης αποστάσεως από τη Γη, εμφανίζει πολύ μικρή ιδία κίνηση, 0,002 δευτερόλεπτα της μοίρας ανά έτος.
Ο συνοδός αστέρας
Ο συνοδός ανακαλύφθηκε το 1831 από τον Φρίντριχ Γκέοργκ Βίλχελμ φον Στρούβε. Η εγγύτητά του με τον κύριο αστέρα, που είναι 500 φορές λαμπρότερος, τον καθιστά δύσκολο στόχο για μικρά τηλεσκόπια. Οι δύο αστέρες μοιράζονται κοινή ιδία κίνηση, οπότε μάλλον αποτελούν διπλό σύστημα, παρότι η μεγάλη μεταξύ τους απόσταση (πάνω από 2.200 AU) καθιστά αδύνατη μέχρι σήμερα την ανίχνευση τροχιακής κινήσεως.
Δείτε επίσης
Κατηγορία:Αντικείμενα Bayer Κατηγορία:Αστέρες κύριας ακολουθίας τύπου B Κατηγορία:Μεταβλητοί αστέρες Κατηγορία:Τριπλά αστρικά συστήματα Κατηγορία:Υπεργίγαντες αστέρες τύπου B Κατηγορία:Ωρίων (αστερισμός)
Τορεάτες
Οι Τορεάτες (Τορέται) ήταν αρχαίος Σκυθικός λαός, παρακλάδι της φυλής των Μαιωτών.
Κατοικούσαν στην ανατολική όχθη της Μαιώτιδας λίμνης και αναφέρονται και σαν Τορέται 'η Ορέται, ο Γαζής τους αποκαλεί λαό της ανατολικής Σαμαρτίας. Ο Στράβων τους κατατάσσει και τους αναφέρει στους λαούς των Μαιώτων, ενώ ο Στέφανος Βυζάντιος τους αναφέρει απλά ως έθνος ποντικό. Σύμφωνα με τον αρχαίο εξερευνητή Σκύλακα συνάντησε τη χώρα τους μετά αυτή των Κερκετών και βρήκε πόλη τον Τορεατών, ελληνική αποικία, που την ονομάζει Τορικό. Μετά τους Τορεάτες βρισκόταν το έθνος των Αχαιών.
Παραπομπές
Κατηγορία:Εξαφανισθέντες λαοί Κατηγορία:Λαοί της Σκυθίας
Σωρός Εχινάδων
Η Σωρός είναι ακατοίκητη νησίδα του Ιονίου Πελάγους και ανήκει στο σύμπλεγμα των Εχινάδων. Το υψηλότερο σημείο του είναι 31 μέτρα και η έκταση του 330 στρέμματα. Βρίσκεται δυτικά της Αιτωλοακαρνανίας και διοικητικά ανήκει στον Νομό Κεφαλληνίας.
Αναφορές
Σωρος Εχ Κατηγορία:Ιδιωτικά νησιά Ελλάδας Κατηγορία:Εχινάδες
Ρουί Γκονθάλεθ ντε Κλαβίχο
Ο Ρουί Γκονζάλες ντε Κλαβίχο (ισπανικά: Ruy González de Clavijo, ... - 2 Απριλίου 1412) ήταν Ισπανός διπλωμάτης που έζησε τον 15ο αιώνα, χωρίς να είναι γνωστή η ακριβής ημερομηνία γέννησής του.
Βιογραφία
Ο Ερρίκος Γ’ Τραστάμαρα, βασιλιάς της Καστίλλης και Λεόν, όρισε τον Κλαβίχο πρεσβευτή της Καστίλλης κι επικεφαλής της αποστολής που θα ταξίδευε στα βάθη της Ανατολής για να φτάσει ως την Μέση Ανατολή, στη πρωτεύουσα της αυτοκρατορίας του Ταμερλάνου (Ταμουρμπέκ), τη Σαμαρκάνδη (αρχαία Μαρακάνδη) και να συναντήσει τον μεγάλο ηγεμόνα.
Ο Κλαβίχο και η ισπανική αποστολή ξεκίνησαν από το λιμάνι της Σάντα Μαρία στις 21 Μαΐου 1403, διέπλευσαν τη Μεσόγειο, πέρασαν από νησιά του Αιγαίου, αποβιβάστηκαν και περιηγήθηκαν στην Κωνσταντινούπολη κι από την Τραπεζούντα, έφτασαν στη Σαμαρκάνδη τον Σεπτέμβριο του 1404, με κακουχίες και κινδύνους καθ' όλη τη διάρκεια του ταξιδιού. Τα όσα βίωσε και είδε στο ταξίδι του ο Κλαβίχο τα κατέγραψε στο ημερολόγιό του, το οποίο τυπώθηκε κι εκδόθηκε για πρώτη φορά ύστερα από ενάμισι αιώνα (1582). Η έκδοση έγινε με βάση το χειρόγραφο (χωρίς διορθώσεις από τον εκδότη) κι αυτό δίνει στο σύγγραμμα μεγάλη αξία. Τα διάφορα γεγονότα χρονολογούνται με βάση το ευρωπαϊκό ημερολόγιο και τις εκκλησιαστικές γιορτές. Ιδιαίτερα για την ελληνική ιστορία έχουν μεγάλο ενδιαφέρον οι περιγραφές του για τα νησιά του Αιγαίου και την Κωνσταντινούπολη μισό αιώνα πριν από την άλωση. Το βιβλίο του ντε Κλαβίχο που περιγράφει το ταξίδι της ισπανικής αποστολής κυκλοφορεί με τίτλο: ''Το ταξίδι στην Αυλή του Ταμερλάνου. Το ημερολόγιο της πορείας της ισπανικής αποστολής προς τη Σαμαρκάνδη (1403-1406)''.
Αυτής της αποστολής είχε προηγηθεί μια άλλη πρεσβεία της Ισπανίας που είχε σκοπό να εξακριβώσει την οικονομική και στρατιωτική ισχύ του Ταμερλάνου, ο οποίος έχοντας δεχτεί από τους Ισπανούς απεσταλμένους συγχαρητήρια για τη νίκη του κατά των Τούρκων, πρόσφερε πλούσια δώρα για να εδραιώσει τη φιλία των δύο χωρών. Σαν δεύτερο βήμα λοιπόν, ο Ερρίκος Γ΄ έστειλε στη Σαμαρκάνδη τον Κλαβίχο με πλούσια δώρα και μια επιστολή, με σκοπό προφανώς, μελλοντικά οφέλη από τις σχέσεις μεταξύ των χωρών. Ο Κλαβίχο προσπάθησε με πολλή επιμονή να συναντήσει και δεύτερη φορά τον Ταμερλάνο και να πάρει από αυτόν μιαν απάντηση στο μήνυμα του Ισπανού βασιλιά αλλά χωρίς αποτέλεσμα, μιας και ο Ταμερλάνος προετοίμαζε πυρετωδώς την εκστρατεία στην Κίνα και δεν είχε άλλο χρόνο για τους Ισπανούς απεσταλμένους. Ο Κλαβίχο παρέμεινε αρκετό διάστημα στη Σαμαρκάνδη και έδωσε μέσα από το ημερολόγιό του λεπτομερείς περιγραφές από έθιμα, γιορτές και στοιχεία της κουλτούρας και του πολιτισμού του λαού που συνάντησε. Οι μαρτυρίες που προέρχονται από δικές του παρατηρήσεις είναι γενικά ακριβείς ενώ συνήθως λαθεμένα είναι τα στοιχεία που παραθέτει από έμμεσες πηγές τις οποίες δεν μπορούσε να ελέγξει.
Ο θάνατος του Ταμερλάνου ανάγκασε την άμεση αναχώρηση κι επιστροφή την ισπανικής αποστολής η οποία περιγράφεται αναλογικά πολύ σύντομα στο ημερολόγιο του Κλαβίχο (120 φύλλα κειμένου σχετικά με το ταξίδι προς τη Σαμαρκάνδη και 16 φύλλα κειμένου σχετικά με την επιστροφή). Ενώ με το ημερολόγιο ο Κλαβίχο προσφέρει σημαντικές πληροφορίες στους μελετητές, για τον ίδιο γνωρίζουμε πολύ λίγα. Κάποιες πληροφορίες αντλούνται από το ίδιο το ημερολόγιο και κάποιες από έργα μεταγενέστερων Ισπανών συγγραφέων. Γνωρίζουμε ότι έναν μήνα μετά τη επιστροφή του από τη Σαμαρκάνδη, ο Κλαβίχο παρουσιάστηκε στον βασιλιά Ερρίκο Γ΄ και του περιέγραψε τη δραστηριότητα της πρεσβείας. Το όνομά του αναφέρεται μεταξύ εκείνων που είχαν πάρει μέρος στην σύνταξη της διαθήκης του Ερρίκου Γ΄. Μετά τον θάνατό του (1407) ο Κλαβίχο απομακρύνθηκε από τις κρατικές υποθέσεις και ασχολήθηκε με την κατασκευή του οικογενειακού τάφου στο παρεκκλήσι της μονής Αγίου Φραγκίσκου στη Μαδρίτη όπου και ενταφιάστηκε το 1412. Στα τέλη του 15ου αιώνα ο οικογενειακός τάφος του Κλαβίχο καταστράφηκε για να δημιουργηθεί χώρος για το κοιμητήριο της συζύγου του βασιλιά Ερρίκου Γ΄, Χουάνα της Πορτογαλίας.
Πηγές
Κατηγορία:Ισπανοί συγγραφείς Κατηγορία:Περιηγητές Κατηγορία:Ισπανοί εξερευνητές Κατηγορία:Ισπανοί διπλωμάτες
Νιου Τζέρσεϊ
Το Νιου Τζέρσεϊ (ή Νιου Τζέρσεϋ, Νέα Ιερσέη ή Νέα Υερσέη) (αγγλικά: State of New Jersey), είναι πολιτεία των ΗΠΑ στη βορειοανατολική ακτή του Ατλαντικού. Έχει έκταση 22.591 τ.χλμ. και πληθυσμό 9.388.414 κατοίκους (εκτίμηση 2022). Πρωτεύουσα είναι το Τρέντον και μεγαλύτερη πόλη το Νιούαρκ.
Το όνομά του προέρχεται από το νησί της Μάγχης Τζέρσεϊ. Η ελληνοποιημένη ονομασία, Νέα Ιερσέη ή Νέα Υερσέη, συνηθίζεται περισσότερο στα ομογενειακά και τα κυπριακά ΜΜΕ, ενώ στην Ελλάδα έχει σχεδόν επικρατήσει ο αγγλικός όρος (Νιου Τζέρσεϋ ή Νιου Τζέρσυ ή Νιου Τζέρζυ· και με απλοποίηση του ύψιλον σε γιώτα, παρά το γεγονός ότι σύμφωνα με τους Τριανταφυλλίδη, Μπαμπινιώτη κ.ά. η απλοποίηση της ορθογραφίας των ξένων λέξεων δεν ισχύει στα κύρια ονόματα, καθώς αυτά είναι φορείς—εθνικής ή άλλης—ταυτότητας, που δεν πρέπει να αλλοιώνεται).
Γεωγραφία
αριστερά|μικρογραφία|222x222εσ|Χάρτης των κομητειών του Νιου Τζέρσεϊ. Το Νιου Τζέρσεϊ, στα βόρεια συνορεύει με τη Νέα Υόρκη και μεγάλο μέρος της πολιτείας, συμπεριλαμβανομένου και του Νιούαρκ, ανήκει στην ευρύτερη μητροπολιτική περιοχή της πόλης της Νέας Υόρκης. Στα νότια συνορεύει με το Ντέλαγουερ, και στα δυτικά με την Πενσυλβάνια.
Το Νιου Τζέρσεϊ, έχει έξι κύριες πόλεις: το Κάμντεν, το Πάτερσον, το Τρέντον, το Νιούαρκ, το Τζέρσεϊ Σίτι και το Ελίζαμπεθ. Το Νιου Τζέρσεϊ, είναι ονομαστό παγκοσμίως για τα καλοκαιρινά θέρετρα, κυρίως για όσα βρίσκονται στο νότιο τμήμα της πολιτείας, συμπεριλαμβανομένων των Ατλάντικ Σίτι και Κέιπ Μέι.
Η πολιτεία, διαθέτει τον υψηλότερο εκατομμυριούχων (κατά κεφαλή), ενώ κατατάσσεται ως η πολιτεία με το δεύτερο υψηλότερο διάμεσο οικογενειακό εισόδημα στις Ηνωμένες Πολιτείες (82.545$ /έτος). Επιπλέον, το δημόσιο εκπαιδευτικό σύστημα του Νιου Τζέρσεϊ, θεωρείται κορυφαίο σε όλη τη χώρα.
Υπάρχουν 21 κομητείες και 565 δήμοι στην πολιτεία του Νιου Τζέρσεϊ.
Ιστορία
Οι Ευρωπαίοι ξεκίνησαν να εξερευνούν την περιοχή του Νιου Τζέρσεϊ τον 15ο αιώνα.
Τον 17ο αιώνα, η περιοχή κατακτήθηκε από τους Σουηδούς και τους Ολλανδούς με τους τελευταίους να επικρατούν. Οι Άγγλοι κατέλαβαν την περιοχή στην πορεία. Μετά την ίδρυση των Ηνωμένων Πολιτειών Αμερικής, το Νιου Τζέρσεϊ ανακηρύχθηκε πολιτεία και η πόλη Πρίνστον έγινε πρωτεύουσα των ΗΠΑ για κάποιους μήνες.
Οικονομικά δεδομένα
αριστερά|μικρογραφία|273x273px|Ο χάρτης με τις κύριες ενασχολήσεις των κατοίκων του Νιου Τζέρσεϊ. Σύμφωνα με το Γραφείο Οικονομικής Ανάλυσης των ΗΠΑ, το ΑΕΠ της πολιτείας του Νιου Τζέρσεϊ, ανερχόταν (το 2018), σε 639,8 δισεκατομμύρια δολάρια.
Το ετήσιο κατά κεφαλήν εισόδημα στην πολιτεία, διαμορφώνται στα 69,695$ (2020), το οποίο είναι δέκατο μεγαλύτερο στις ΗΠΑ.
Έννεα κομητείες στο Νιου Τζέρσεϊ (Χάντερντον, Μόρις, Σόμερσετ, Μπέργκεν, Σάσσεξ, Μονμάουθ, Μέρσερ, Μπέρλινγκτον και Γιούνιον), κατατάσσονται στις 100 πλουσιότερες κομητείες των Ηνωμένων Πολιτειών.
Επιπλέον, το Νιου Τζέρσεϊ, είναι μία από τις πιο υψηλά φορολογούμενες πολιτείες στις ΗΠΑ.
Εξωτερικοί σύνδεσμοι
Κατηγορία:Πολιτείες των ΗΠΑ
Ψυγείο
μικρογραφία
Το ψυγείο είναι συσκευή που λειτουργεί με αντλία θερμότητας. Χρησιμοποιείται για αποθήκευση προϊόντων, κυρίως τροφίμων. Πολλά τρόφιμα διατηρούνται για περισσότερο χρονικό διάστημα σε ψυχρό και σκοτεινό περιβάλλον παρά έξω από αυτό. Ένα τυπικό οικιακό ψυγείο περιλαμβάνει δύο κύριους χώρους, τη συντήρηση και την κατάψυξη. Η συντήρηση έχει χαμηλή θερμοκρασία, αλλά δεν είναι αρκετή για να παγώσει το νερό.Προορίζεται για προϊόντα που θα καταναλωθούν εντός μιας βδομάδας ή ενός μήνα. Η κατάψυξη έχει χαμηλότερη θερμοκρασία, ώστε να μετατραπεί το νερό σε πάγο, ενώ προορίζεται για αποθήκευση προϊόντων για μήνες. Άλλα ψυγεία έχουν μηχανισμό για την παραγωγή παγοκύβων ή ψύκτη, δηλαδή βρύση κρύου νερού. Επίσης τα τελευταία χρόνια στην δυτική Ευρώπη, έχουν εφεύρει ψυγεία τα οποία λειτουργούν με ενσωματωμένες μπαταρίες, ώστε να περιοριστεί η "κακοποίηση" στο περιβάλλον, μέσω της κατάχρησης της ηλεκτρικής ενέργειας.
Η Ιστορία του ψυγείου
Πριν την εφεύρεση των ψυγείων ήταν γνωστό ότι τα τρόφιμα διατηρούνται για μεγαλύτερο χρονικό διάστημα, όταν βρίσκονται σε ψυχρό περιβάλλον. Μέχρι τότε τα έβαζαν σε πάγο. Προσπάθειες για την κατασκευή ενός ψυγείου έγιναν κατά τα τέλη του 19ου αιώνα. Το ηλεκτρικό ψυγείο εφευρέθηκε το 1914 από τον Nathaniel Brackett Wales στο Ντιτρόιτ του Μίσιγκαν προσπαθώντας να φτιάξει ένα απλό ηλεκτρικό ψυγείο για οικιακή χρήση ή από την Φλόρενς Πάρπαρτ η οποία ήταν η πρώτη που χρησιμοποιήσε ηλεκτρικό συμπιεστή για τη λειτουργία του ψυγείου. Τα πρώτα ψυγεία λειτουργούσαν με πάγο, ενώ η ψυκτική τους ικανότητα διαρκούσε μέχρι να λιώσει ο πάγος, συνήθως μία μέρα. Μετά την κατασκευή της αντλίας θερμότητας, η οποία λειτουργεί με ηλεκτρικό ρεύμα, εμφανίστηκαν στην αγορά τα ηλεκτρικά ψυγεία. Το πρώτο ηλεκτρικό ψυγείο επινοήθηκε από τη General Electric το 1927, κοστίζοντας περίπου 520 δολάρια (πάνω από 7000 δολάρια σε σημερινή αξία). Ονόμασαν αυτό το ψυγείο «Monitor-Top» και έβαλαν τις βάσεις για την αισθητική του ψυγείου μέχρι τη δεκαετία του 1940. Με τον καιρό τα ηλεκτρικά ψυγεία εξελίχθηκαν, έτσι στην αγορά κυκλοφορούν ψυγεία με κατάψυξη και κάποια άλλα έχουν και περιφερειακούς μηχανισμούς. Τα πρώτα ηλεκτρικά ψυγεία λειτουργούσαν με φρεόν, το οποίο αποδείχθηκε ότι προκαλεί την τρύπα του όζοντος, οπότε απαγορεύθηκε η χρήση τους.
Αρχή λειτουργίας
Το ψυγείο αντλεί τη θερμότητα από το εσωτερικό του και την εναποθέτει στο εξωτερικό περιβάλλον ως μια αντλία θερμότητας. Αυτό επιτυγχάνεται με την κυκλοφορία ενός ρευστού εντός και εκτός του ψυγείου. Το ρευστό είναι υγρό, εισάγεται στο ψυγείο υπό πολύ χαμηλή πίεση. Η χαμηλή πίεση μετατρέπει το υγρό σε αέριο, επιπλέον μειώνει τη θερμοκρασία του αερίου (σύμφωνα με την καταστατική εξίσωση των αερίων), ώστε να γίνει πιο κρύο από τη θερμοκρασία των προϊόντων που υπάρχουν μέσα στο ψυγείο. Το αέριο κυκλοφορεί μέσα στο ψυγείο. Επειδή είναι ψυχρότερο η θερμότητα ρέει αυθόρμητα στο αέριο, μειώνοντας τη θερμική ενέργεια των προϊόντων. Αργότερα το αέριο εξέρχεται από το ψυγείο υπό υψηλότερη πίεση, στην ίδια πίεση που βρισκόταν αρχικά, και διοχετεύεται στη σχάρα που βρίσκεται πίσω από το ψυγείο. Το αέριο ξαναγίνεται υγρό, αλλά αυτό το υγρό περιέχει τη θερμική ενέργεια που απορρόφησε, άρα έχει υψηλότερη θερμοκρασία από το περιβάλλον. Η θερμότητα ρέει αυθόρμητα από το υγρό διαμέσου της σχάρας στο περιβάλλον, ώστε η θερμική ενέργεια του αερίου να μειωθεί όπως και η θερμοκρασία του. Με αυτόν τον τρόπο ολοκληρώθηκε ένας κύκλος κυκλοφορίας του υγρού. Αυτός ο κύκλος είναι συνεχής, δηλαδή ένα μέρος του ρευστού είναι μέσα στο ψυγείο, ένα άλλο μέρος στη σχάρα, ένα άλλο μέρος εξέρχεται και ένα άλλο εισέρχεται ταυτόχρονα. Το τελικό αποτέλεσμα αυτού του κύκλου είναι η μεταφορά της θερμότητας από το εσωτερικό του ψυγείου στο εξωτερικό περιβάλλον.
Το ψυγείο έχει ειδικά θερμομονωτικά τοιχώματα, για να μη ρέει η θερμότητα από το εξωτερικό περιβάλλον μέσα στο ψυγείο. Ωστόσο, δεν υπάρχει τέλεια θερμομόνωση, πάντα υπάρχει διαρροή θερμότητας στο εσωτερικό του ψυγείου, ώστε αυτό χρειάζεται να λειτουργεί συνέχεια.
Η χαμηλή θερμοκρασία επιβραδύνει τις ταχύτητες των χημικών αντιδράσεων, άρα και το σάπισμα ή μούχλιασμα των τροφίμων. Η καταστροφή των τροφίμων με αυτόν τον τρόπο οφείλεται σε βιολογικές διαδικασίες, οι οποίες γίνονται με χημικές αντιδράσεις. Έτσι, μειώνοντας την ταχύτητά τους, μειώνεται η ταχύτητα καταστροφής των τροφίμων. Η ταχύτητα μιας χημικής αντίδρασης μειώνεται κατά μέσον όρο στο μισό για κάθε δέκα βαθμούς λιγότερης θερμοκρασίας. Έτσι, αν η θερμοκρασία της συντήρησης είναι 20 βαθμούς χαμηλότερη από το εξωτερικό περιβάλλον, τότε ένα τρόφιμο θα σαπίσει 22=4 φορές πιο αργά μέσα στο ψυγείο από ότι έξω από αυτό. Στην κατάψυξη η επιβράδυνση είναι πιο έντονη, γιατί εκτός από τη μικρότερη θερμοκρασία το νερό παγώνει, ώστε τα κύτταρα να παγώνουν και αυτά. Παρόλα αυτά, η ψύξη δεν καταστρέφει τους μικροοργανισμούς, ενώ αυτοί ξαναζωντανεύουν μόλις το τρόφιμο επανέλθει σε θερμοκρασία δωματίου.
Βασικό μειονέκτημα του ψυγείου είναι η υγρασία που επικρατεί στο εσωτερικό του. Κάποια τρόφιμα δε μπορούν να διατηρηθούν σε περιβάλλον ψυγείου εξ αιτίας της υγρασίας.
Τμήματα του ψυγείου
Ορισμένα μέρη από τα οποία το ψυγείο αποτελείται είναι τα εξής:
Εξωτερικοί σύνδεσμοι
Κατηγορία:Οικιακές συσκευές Κατηγορία:Συντήρηση τροφίμων Κατηγορία:Τεχνολογία ψύξης Κατηγορία:Κουζίνα (χώρος) Κατηγορία:Αποθήκευση τροφίμων
Νεκτάριος Σαντορινιός
Ο Νεκτάριος Σαντορινιός (Ρόδος, 17 Μαΐου 1972 - Ρόδος, 13 Φεβρουαρίου 2023) ήταν Έλληνας πολιτικός.
Γεννήθηκε στη Ρόδο και είχε καταγωγή από τη Σύμη. Ήταν απόφοιτος του τμήματος Χημικών Μηχανικών του Εθνικού Μετσόβιου Πολυτεχνείου και είχε ασχοληθεί επαγγελματικά στον τομέα των περιβαλλοντικών μελετών.
Το 2000 έγινε μέλος του Συνασπισμού, το 2008 εξελέγη μέλος της Νομαρχιακής Επιτροπής Νότιας Δωδεκανήσου και από το 2010 έως το 2013 ήταν γραμματέας της ΝΕ.
Από το 2012 ως το 2014 ήταν περιφερειακός σύμβουλος Νότιου Αιγαίου με την παράταξη «Πολίτες Κόντρα στον Καιρό».
Ήταν μέλος της Κεντρικής Επιτροπής του ΣΥΡΙΖΑ από το 2012 έως το 2013 και επανεξελέγη στο Συνέδριο του 2016.
Εξελέγη βουλευτής Δωδεκανήσου με τον ΣΥΡΙΖΑ στις εκλογές του Ιανουαρίου και του Σεπτεμβρίου του 2015. Στις 5 Νοεμβρίου του 2016 ανέλαβε υφυπουργός Ναυτιλίας και Νησιωτικής Πολιτικής στην κυβέρνηση Τσίπρα. Στις 29 Αυγούστου 2018 ορίστηκε αναπληρωτής υπουργός Ναυτιλίας και Νησιωτικής Πολιτικής, θέση που διατήρησε έως τις 9 Ιουλίου 2019. Στις εκλογές του 2019 επανεξελέγη βουλευτής.
Ήταν παντρεμένος με τη Ματίνα Χατζημάρκου με την οποία είχαν δύο παιδιά.
Απεβίωσε στις 13 Φεβρουαρίου 2023 σε ηλικία 50 ετών από καρκίνο.
Αγία Άννα Κέρκυρας
Η Αγία Άννα είναι οικισμός της Κέρκυρας. Διοικητικά υπάγεται στην τοπική κοινότητα Αλειμματάδων, της δημοτικής ενότητας (τέως δήμου) Παλαιοκαστριτών), του δήμου Κερκύρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. . Πριν το σχέδιο Καποδίστριας και το πρόγραμμα Καλλικράτης ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.
Γεωγραφία
Η Αγία Άννα είναι ημιορεινός ηπειρωτικός οικισμός στο δυτικό τμήμα της Κέρκυρας. Βρίσκεται δίπλα στους Αλειμματάδες, με θέα στους Οθωνούς (Διαπόντια Νησιά) και σε μέσο σταθμικό υψόμετρο 345. Απέχει περίπου 25 χλμ ΒΔ. της πόλης της Κέρκυρας.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Αλειμματάδων της Κέρκυρας. Με το ΦΕΚ 244Α - 04/12/1997 αποσπάστηκε από την κοινότητα Αλειμματάδων και προσαρτήθηκε στον δήμο Παλαιοκαστριτών. Με το ΦΕΚ 87Α - 07/06/2010 αποσπάστηκε από τον δήμο Παλαιοκαστριτών και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Κεντρικής Κέρκυρας και Διαποντίων Νήσων.
Εξωτερικοί σύνδεσμοι
Κατηγορία:Χωριά της Κέρκυρας Κατηγορία:Δήμος Κεντρικής Κέρκυρας και Διαποντίων Νήσων
Κάμπος Πύργου Ηλείας
Για συνώνυμους οικισμούς στην Ελλάδα δείτε το λήμμα: Κάμπος
Για συνώνυμους οικισμούς στην Ηλεία το: Κάμπος Ηλείας
Ο Κάμπος Πύργου είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 62 μέτρα, το οποίο βρίσκεται στο κέντρο του νομού. Απέχει περίπου 9 χλμ. δυτικά του Πύργου και είναι ανάμεσα στους οικισμούς Παλαιοβαρβάσαινα (ΝΔ.), Αλμυρίκι (ΒΑ.) και Σμίλα (Α.). Ως ξεχωριστός οικισμός αναφέρεται επίσημα το 1981 να απογράφεται στην τότε κοινότητα Παλαιοβαρβασαίνης. Σύμφωνα με το Σχέδιο Καλλικράτης μαζί με την Παλαιοβαρβάσαινα και τον Άγιο Γεώργιο αποτελούν την τοπική κοινότητα Παλαιοβαρβασαίνης που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 107 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Πύργου
Λίστα ελέγχου πρόσβασης
Στην επιστήμη των υπολογιστών, μία Access Control List (ACL) ή στα ελληνικά Λίστα Ελέγχου Πρόσβασης είναι λίστα με δικαιώματα που χαρακτηρίζουν κάποιο συγκεκριμένο αντικείμενο. Η λίστα αυτή καθορίζει με ακρίβεια ποιος μπορεί να εκτελέσει κάποια εργασία πάνω σε ένα αντικείμενο και τι είδους εργασία θα είναι αυτή. Σε μία τυπική Access control list, κάθε καταχώρηση στην λίστα περιλαμβάνει δύο πεδία: το υποκείμενο και την πράξη που επιτρέπεται να κάνει πάνω στο αντικείμενο. Για παράδειγμα μία καταχώρηση στην Access control list ενός αρχείου μπορεί να είναι (Γιάννης, διαγραφή). Αυτό σημαίνει ότι ο Γιάννης έχει το δικαίωμα να διαγράψει το εν λόγω αρχείο.
Όταν ένας χρήστης προσπαθήσει να εκτελέσει κάποια εργασία πάνω σε ένα αντικείμενο, τότε το σύστημα ελέγχει την Access control list του αντικειμένου για να διαπιστώσει εάν πράγματι ο συγκεκριμένος χρήστης διαθέτει τα απαραίτητα δικαιώματα. Εάν τα διαθέτει, τότε η εργασία εκτελείται. Στην αντίθετη περίπτωση η εργασία απορρίπτεται από το σύστημα.
ACLs στα συστήματα αρχείων
Στα διάφορα συστήματα αρχείων (filesystems) η πρόσβαση σε κάθε αρχείο ελέγχεται συνήθως με ACLs. Συγκεκριμένα, όταν κάποια διεργασία προσπαθήσει να διαβάσει, να γράψει ή να εκτελέσει κάποιο αρχείο, τότε το σύστημα ελέγχει το όνομα του χρήστη που ξεκίνησε την διεργασία και ανάλογα επιτρέπει την πρόσβαση στο αρχείο ή όχι.
Η ίδια η λίστα είναι μία απλή δομή δεδομένων, συνήθως ένας πίνακας, που περιλαμβάνει αντιστοιχίσεις δικαιωμάτων σε κατηγορίες χρηστών. Οι καταχωρήσεις αυτές ονομάζονται Access Control Entries (ACE) στα λειτουργικά συστήματα Linux, Microsoft Windows, OpenVMS και Mac OS X. Μία ACL μπορεί επίσης να καθορίζει κατά πόσο κάποιος χρήστης θα έχει το δικαίωμα να αλλάξει την ίδια την ACL προσθέτοντας ή αφαιρώντας δικαιώματα από άλλους χρήστες.
Τέλος, αξίζει να αναφερθεί πως κάθε κατηγορία λειτουργικού συστήματος συνήθως περιέχει μία διαφορετική υλοποίηση των ACLs σε σχέση με τα άλλα λειτουργικά συστήματα.
Δικτυακές ACLs
Οι Access Control Lists χρησιμοποιούνται επίσης στα δίκτυα υπολογιστών. Στην περίπτωση αυτή αποτελούν ένα σύνολο κανόνων που υπαγορεύουν ποιοι υπολογιστές του δικτύου θα έχουν πρόσβαση σε ποια συγκεκριμένη υπηρεσία. Access Control Lists έχουν οι δρομολογητές του δικτύου και οι διάφοροι servers που προσφέρουν υπηρεσίες. Αυτές οι λίστες μπορούν να ρυθμιστούν ούτως ώστε να φιλτράρουν τόσο τα εισερχόμενα όσο και τα εξερχόμενα πακέτα, παίζοντας κατά κάποιο τρόπο παρόμοιο ρόλο με αυτόν των firewalls.
Εξωτερικοί σύνδεσμοι
Κατηγορία:Ασφάλεια υπολογιστών
Γιάννης Ιωαννίδης (προπονητής καλαθοσφαίρισης)
Ο Γιάννης Ιωαννίδης (26 Φεβρουαρίου 1945) είναι Έλληνας πρώην καλαθοσφαιριστής, προπονητής και πολιτικός. Αναγνωρίζεται ως ένας από τους κορυφαίους προπονητές στην ιστορία του ελληνικού μπάσκετ: συνολικά κατέκτησε 12 πρωταθλήματα και 6 κύπελλα. Παραμένει μέχρι σήμερα ο προπονητής που κρατάει το ρεκόρ των περισσότερων τίτλων πρωταθλητή Ελλάδας, αφού κέρδισε 12 (έναν παραπάνω από τον Ζέλικο Ομπράντοβιτς), καθώς και των περισσότερων νικών σε αγώνες πρωταθλήματος (418 νίκες).
Στην πολιτική, υπήρξε βουλευτής Α΄ Θεσσαλονίκης της Νέας Δημοκρατίας από το 2004 μέχρι το 2015 και διετέλεσε Υφυπουργός «Πολιτισμού» στην δεύτερη κυβέρνηση Κώστα Καραμανλή και Υφυπουργός «Παιδείας και Θρησκευμάτων, Πολιτισμού και Αθλητισμού» στη κυβέρνηση Αντώνη Σαμαρά.
Η ζωή του
Γεννήθηκε στην Θεσσαλονίκη στις 26 Φεβρουαρίου 1945. Ο πατέρας του, Δημήτριος, και η μητέρα του, Ελένη (το γένος Τσορλίνη), κατάγονται από την ιστορική Γευγελή. Είναι παντρεμένος και έχει μια κόρη.
Ναντσάνγκ
Εξωτερικοί σύνδεσμοι
κατηγορία:Πόλεις της Κίνας
Γιάννης Ιωαννίδης (προπονητής καλαθοσφαίρισης)
Προπονητική
Γνώρισε μεγάλη επιτυχία στη θέση του προπονητή, έχοντας θητεύσει στους Άρη, Λάρισα, Ολυμπιακό, ΑΕΚ, αλλά και στην εθνική ομάδα. Κατέκτησε συνολικά 18 τίτλους, με τον Άρη και τον Ολυμπιακό. Αναλυτικά:
Δεν κατάφερε, ωστόσο, να κατακτήσει κανέναν ευρωπαϊκό τίτλο, παρ' ότι βρέθηκε 6 φορές στο final four (φάιναλ φορ) της Ευρωλίγκα. Τις πρώτες 3 φορές με τον Άρη επί 3 συνεχόμενα χρόνια (1988, 1989, 1990) δεν κατάφερε να προκριθεί στον τελικό, ενώ το κατάφερε τις επόμενες 3 φορές (το 1994 και το 1995 με τον Ολυμπιακό και το 1998 με την ΑΕΚ), γνωρίζοντας όμως και τις 3 φορές την ήττα στον τελικό.
Ιδιόρρυθμος χαρακτήρας, ισχυρογνώμων και απόλυτος, έντονα προληπτικός και βαθιά θρησκευόμενος, παρά την τάση να ρίχνει «Παναγίες» στους παίκτες του στα τάιμ άουτ, ο Ιωαννίδης αναγνωρίζεται ως ο καθοδηγητής της μεγάλης ομάδας του Άρη της δεκαετίας του 1980, που βοήθησε πολύ στο να αγαπήσουν οι Έλληνες το μπάσκετ. Στον Ολυμπιακό, ήταν ο αγαπημένος προπονητής του Σωκράτη Κόκκαλη, ακριβώς λόγω του ιδιόρρυθμου χαρακτήρα του.
Πολιτική
Από τις εκλογές του 2004 μέχρι τις εκλογές του Ιανουαρίου του 2015 κατείχε θέση βουλευτή στην Εκλογική περιφέρεια Α΄ Θεσσαλονίκης με το κόμμα της Νέας Δημοκρατίας και μετά τις εκλογές του 2007 διορίστηκε στη θέση του υφυπουργού Πολιτισμού, αρμόδιου για θέματα Αθλητισμού, θέση που κράτησε μέχρι τις 7 Οκτωβρίου 2009. Μετά την επανεκλογή του το 2009, άσκησε τα καθήκοντα του υπεύθυνου Τομέα Πολιτικής Ευθύνης Αθλητισμού της Νέας Δημοκρατίας. Στη νέα κυβέρνηση συνεργασίας της ΝΔ, του ΠΑΣΟΚ και της ΔΗΜΑΡ που συγκροτήθηκε μετά τις εκλογές της 17ης Ιουνίου 2012 τοποθετήθηκε ξανά στη θέση του υφυπουργού Αθλητισμού, ως τον Ιούνιο του 2013.
Διετέλεσε μεταξύ άλλων μέλος της Διαρκούς Επιτροπής Μορφωτικών Υποθέσεων, της Ειδικής Μόνιμης Επιτροπής Έρευνας και Τεχνολογίας, της Υποεπιτροπής για την Παρακολούθηση θεμάτων Αθλητισμού, της Διαρκούς Επιτροπής Διοίκησης, Δημόσιας Τάξης & Δικαιοσύνης, της Ειδικής Μόνιμης Επιτροπής Ισότητας και Δικαιωμάτων του Ανθρώπου, της Διακομματικής Επιτροπής για τη Διαμόρφωση Θεσμικού Πλαισίου Εγγυήσεων Διαφάνειας στον Αθλητισμό, καθώς και της Επιτροπής Αναθεώρησης του Συντάγματος.
Του έχουν απονεμηθεί πολλές διακρίσεις, από το Πανεπιστήμιο Θεσσαλονίκης, από ανώτερα εκπαιδευτικά ιδρύματα της χώρας, από νομικά και φυσικά πρόσωπα και πλήθος άλλους φορείς. Ανάμεσα στις διακρίσεις του προεξέχουσα θέση κατέχει η βράβευση του από το Πανεπιστήμιο Αθηνών που φέρει τον τίτλο HOMO HELLENICUS. Ο τιμητικός αυτός τίτλος απονέμεται σε προσωπικότητες από όλο τον κόσμο που υπηρέτησαν με το έργο και τη ζωή τους τις Αξίες του Ελληνισμού, καθώς και σε υψηλά πολιτικά πρόσωπα και αρχηγούς κρατών, όπως στον Τάσο Παπαδόπουλο, στον Βλαντιμίρ Πούτιν και στον Νικολά Σαρκοζί.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Έλληνες προπονητές καλαθοσφαίρισης Κατηγορία:Καλαθοσφαιριστές Άρη Κατηγορία:Προπονητές καλαθοσφαίρισης Εθνικής Ελλάδας Κατηγορία:Προπονητές καλαθοσφαίρισης Άρη Κατηγορία:Προπονητές καλαθοσφαίρισης ΑΕΚ Κατηγορία:Προπονητές καλαθοσφαίρισης Εργοτέλη Κατηγορία:Βουλευτές Α΄ Θεσσαλονίκης Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες υφυπουργοί Παιδείας και Θρησκευμάτων, Πολιτισμού και Αθλητισμού Κατηγορία:Έλληνες υφυπουργοί Πολιτισμού Κατηγορία:Πρόεδροι Παρατάξεων Περιφέρειας Κεντρικής Μακεδονίας Κατηγορία:Περιφερειακοί Σύμβουλοι Κεντρικής Μακεδονίας Κατηγορία:Πόιντ γκαρντ Κατηγορία:Προπονητές καλαθοσφαίρισης Ολυμπιακού Πειραιώς Κατηγορία:Μακεδόνες
Κανάλι του Μπρίστολ
Το Κανάλι του Μπρίστολ (αγγλικά Bristol Channel, ουαλικά: Môr Hafren, που σημαίνει «Θάλασσα του Σέβερν») είναι μια σημαντική θαλάσσια είσοδος στο νησί της Μεγάλης Βρετανίας, που χωρίζει τη Νότια Ουαλία, από το Ντέβον και το Σόμερσετ της Νοτιοδυτικής Αγγλίας. Εκτείνεται από τις εκβολές του ποταμού Σέβερν (ουαλικά: Afon Hafren) μέχρι την Κελτική θάλασσα στον Ατλαντικό ωκεανό. Παίρνει το όνομά του από την αγγλική πόλη του Μπρίστολ και το ευρύτερο σημείο του είναι πάνω από 30 μίλια (50 χιλιόμετρα).
Γεωγραφική θέση
Ο Διεθνής Υδρογραφικός Οργανισμός καθορίζει τα όρια του Καναλιού του Μπρίστολ ως «μια γραμμή που ενώνει το Χάρτλαντ Πόιντς του Ντέβον (51.01667°N, -4.53333°W) έως το Σεντ Γκόβανς Χεντ του Πέμπροκσιρ (51.6°N, -4.91667°W) ". Ενώ το ανώτατο όριο του καναλιού, ανατολικά του οποίου είναι οι εκβολές του ποταμού Σέβερν, είναι η γραμμή μεταξύ του Σαντ Πόιντ του Σόμερσετ και του Λάβερνοκ Πόιντ στη Νότια Ουαλία.
Εξωτερικοί σύνδεσμοι
Μπρίστολ Μπρίστολ
Πλείστος ποταμός
Ο Πλείστος είναι ποταμός της Στερεάς Ελλάδας που διασχίζει την κοιλάδα κάτω από τον αρχαιολογικό χώρο των Δελφών. Λόγω της σημασίας της περιοχής κατά την αρχαιότητα γίνεται αναφορά στον ποταμό από αρκετούς αρχαίους συγγραφείς, ενώ λεπτομερέστερη περιγραφή του δίνεται από τον Στράβωνα και τον Παυσανία. Ο ποταμός πηγάζει ανάμεσα στα όρη Παρνασσός και Κίρφη και ρέει δυτικά σχηματίζοντας μία χαράδρα που αποτελεί όριο των δύο βουνών. Στην συνέχεια διερρέει την κατάφυτη από ελαιώνες κοιλάδα που βρίσκεται κάτω από τους Δελφούς, διασχίζει ένα μικρό τμήμα τα πεδιάδας της Άμφισσας και εκβάλλει στον Κορινθιακό κόλπο κοντά στην Κίρρα. Στη διαδρομή του τροφοδοτείται και από την περίφημη πηγή Κασταλία που βρίσκεται στον χώρο που υπήρξε το μαντείο των Δελφών.
Ο ποταμός διατηρεί νερό κυρίως τους χειμερινούς μήνες ενώ τους καλοκαιρινούς παραμένει στεγνός. Το όνομά του στο πρόσφατο παρελθόν ήταν ξεροπόταμος αλλά πλέον επαναχρησιμοποιείται το όνομα με το οποίο αναφερόταν στην αρχαιότητα.
Κατά μήκος του Πλείστου υπάρχει σηματοδοτημένο μονοπάτι που ξεκινάει από τον αρχαιολογικό χώρο των Δελφών.
Ιστορικές πληροφορίες
Σύμφωνα με τον Παυσανία, ο ποταμός Πλείστος έπαιξε καθοριστικό ρόλο στην έκβαση του Πρώτου Ιερού Πολέμου. Συγκεκριμένα, κατά τη διάρκεια του πολέμου η Κίρρα πολιορκούνταν από θαλάσσης από τον στόλο της Σικυώνας υπό τον τύραννο Κλεισθένη και από ξηράς από τους Θεσσαλούς και τους Αθηναίους. Τότε σημαντικό ρόλο στη νίκη έπαιξε ο Σόλων, ο οποίος “επινόησε και το εξής τέχνασμα: το νερό του Πλείστου, που κατευθυνόταν με κανάλι στην πόλη, το έστρεψε προς άλλη κατεύθυνση. [...] Τότε ο Σόλων έριξε στον Πλείστο ρίζες ελλεβόρου, και όταν βεβαιώθηκε ότι το νερό έχει δεχτεί αρκετή ποσότητα φαρμάκου, το έστρεψε πάλι στο αρχικό του κανάλι. Οι Κιρραίοι έπιναν αφρόντιστα το νερό και, εξαιτίας της ακατάπαυστης διάρροιας που τους προκάλεσε, εγκατέλειψαν τη φρούρηση του τείχους”.
Παραπομπές
Κατηγορία:Ποταμοί της Στερεάς Ελλάδας